એ ચકલીઓ ને ઉડતા કોણે શીખવ્યું એની તો મને ખબર નથી . પણ એટલી ખબર છે કે એ ૩૫ મિનિટ માં વિક્રમ ભટ્ટ નામ ની સંસ્થા એ મને ઉડવાનું શીખવાડી દીધું. કમ નસીબે , કેટલાક શિક્ષકો, એ ૩૫ મિનિટ માં ન તો વર્ગ ખંડ ની બહાર જઈ શકે છે , ન તો પાઠ્ય પુસ્તક ની બહાર. પણ, દક્ષિણામૂર્તિ જેવી નિશાળ ના આ શિક્ષકે એ ૩૫ મિનિટ માં મને આકાશ માં મૂકી દીધો કે લે , ખોલ પાંખ અને ઉડ, આ આકાશ તારું જ છે. આ એ જ માણસ જેમણે મને ગુજરાતી ભાષા તરફ વાળ્યો.